Предприятиела сығарылған изделиеларҙың сифаты БАССР Министрҙар Советы ҡарамағында ойошторолған эксперттар советында ҡарала. Совет тарафынан нәфис халыҡ кәсептәренең исемлеге раҫлана. Иң тәүҙә 1971 йылда был исемлеккә балаҫ һуғыу, сигелгән әйберҙәр, ағастан һырлап эшләү индерелә. 1974 йылдан ағастан башҡорт орнаменты төшөрөп эшләнгән әйберҙәр өҫтәлә. 1980 йылдан – лаклы миниатюралы сәнғәт, декоратив балаҫтар, туҡымаға һүрәт төшөрөү (батик), 2001 йылдан кейеҙҙән баҫылған изделиелар ҙа нәфис халыҡ кәсептәре булып һанала башлай.